سيد درويش هو الاسم الفنى لـ " السيد درويش البحر " ( اسكندريه، 17 مارس 1892 - اسكندريه، 15 سبتمبر 1923 )، اكبر ملحنين مصر فى بدايات القرن العشرين و ابو المسرح الغنائى فى مصر. اتولد سيد درويش فى حى كوم الدكه فى اسكندريه فى 17 مارس 1893. بدأ حياته الفنيه بالغنا مع صحابه ألحان الشيخ سلامة حجازى و الشيخ حسن الأزهرى. دخل المعهد الدينى فى اسكندريه سنة 1905 و بعدها ابتدا يغنى فى القهاوى. سيد درويش من عظماء الفنانين المصريين اللى اتأثروا و التحموا ب ثورة 1919. لغاية النهاردة لسة ألحانه الناس بتتغنى بيها. مع إنه إتوفى صغير لكن له الحان كتيره جميله و شجيه عملها فى مدة عشر سنين بس. من اعماله الخالدة عشر أدوار، و موشحات، و بتاع إتناشر أوبريت اشهرها " شهر زاد " و " الباروكه " و العشرة الطيبة ". ايام ثورة 1919 المصريين غنوا الأناشيد الوطنيه اللى لحنها زي " قوم يا مصرى مصر دايماً بتناديك " و " بلادي بلادي بلادي لك حبي و فؤادى " اللى كلامه اتاخد من من خطب الزعيم مصطفى كامل و بقا النشيد الوطني لمصر من سنة 1979.